Diari Oficial de la Generalitat Valenciana


Sumari del DOGV 7959, del 17-01-2017 (2016/10636)

Notificació de la sentència dictada en el procediment de guarda i custòdia número 1804/2014.
--------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10439


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1804/2014. [2016/10997]  
Família, guarda, custòdia o aliments de fills menors no matrimonials no consensuats número 001804/2014-J  
Demandant: Olena Avramenko.  
Procuradora: M.ª. del Carmen Navarro Ballester.  
Demandat: Kcy Onyekachi Osuagwu.  
Procurador/a: -  
Mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 001804/2014, a instàncies d'Olena Avramenko, representada per la procuradora M.ª. del Carmen Navarro Ballester, contra Kcy Onyekachi Osuagwu, en situació de rebel·lia, en què, en data 13 de desembre de 2016, s'ha dictat la sentència que té l'encapçalament i la dispositiva que diuen així:  
  
«Sentència número 000696/2016  
Jutgessa que la dicta: Ana María Mayor Vaño.  
Lloc: València.  
Data: 13 de desembre de 2016.  
Objecte del judici: guarda, custòdia o aliments de fills menors no matrimonials no consensuats.  
Dispositiva  
Estime parcialment la demanda formulada per la representació processal d'Olena Avramenko contra Kcy Onyekachi Osuagwu, i dispose les mesures següents:  
1. La pàtria potestat compartida respecte del menor, [...], nascut el dia 10 d'agost de 2009, així com l'atribució a Olena Avramenko de la guarda i custòdia del fill menor esmentat, i l'exercici exclusiu de la pàtria potestat a Olena Avramenko.  
2. Règim de visites del fill menor, [?], amb el seu pare, Kcy Onyekachi Osuagwu, en caps de setmana alterns, sense pernocta, i períodes de vacances a mitges. El para elegirà els anys parells i la mare els senars.  
3. El pare contribuirà als aliments del seu fill en la quantitat de 150 euros mensuals. Esta quantitat serà ingressada en el compte que a aquest efecte designe la part actora, de bestreta i dins dels cinc primers dies de cada mes.  
4. Respecte de les despeses extraordinàries, cada un dels progenitors es farà càrrec del 50 % del cost de les despeses.  
Cada part ha de pagar les costes processals causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent, sense aquests requisits no s'admetrà el recurs (art. 458 LEC). Caldrà efectuar la consignació de 50 euros en el compte del jutjat 7054-6491.44.097921-51, a l'oficina Banesto, segons disposa la Llei orgànica 1/2009, de 3 de novembre, i caldrà acreditar aquesta consignació tret d'aquells litigants que tinguen el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme.»  
  
I perquè valga de notificació de forma deguda a Kcy Onyekachi Osuagwu, en rebel·lia, expedisc i firme aquest edicte.  
  
València, 14 de desembre de 2016.- El lletrat de l'Administració de justícia: José Esteban Briz Recio.